मोबाइल देखने पर डांटा तो दुकान में चोरी की, जेल भेजा
एमजीएम थाना क्षेत्र की घटना, सात मोबाइल नकद 10 हजार रुपए ले गए थे दुकान से
क्राइमरिपोर्टर | जमशेदपुर
एमजीएमपुलिस ने तुरियाबेड़ा निवासी प्रदीप महतो और बालीगुमा गोड़गोड़ा निवासी कार्तिक धीवर को गिरफ्तार कर सोमवार को जेल भेज दिया है। इनके पास से एक दुकान से चुराई गई तीन मोबाइल सेट बरामद हुआ। पूछताछ में प्रदीप ने मोबाइल चोरी की बात पुलिस के समक्ष स्वीकार की।
मालूम हो कि 5 अक्टूबर 2016 को बालीगुमा निवासी बिनोद पांडेय की दुकान का एसबेस्टस तोड़ कर सात मोबाइल और नकद 10 हजार रुपए की चोरी हुई थी। इस मामले में दुकानदार ने एमजीएम थाना में अज्ञात के खिलाफ केस दर्ज कराया था।
पूछताछ में प्रदीप महतो ने पुलिस को बताया- वह कार्तिक के साथ मजदूरी करता है। एक दिन दोनों विनोद की मोबाइल दुकान पर रिचार्ज करवाने के लिए गए थे। रिचार्ज कराने के दौरान एक व्यक्ति मोबाइल खरीदने के लिए आया था। विनोद मोबाइल दिखा रहा था। दोनों मोबाइल उठाकर देखने लगे। इस पर विनोद ने दोनों को डांट दिया। इसके बाद दोनों ने दुकान में चोरी की योजना बनाई थी।
hin_Deva hin_Deva bho_Deva hin_Deva hin_Deva hin_Deva